CELEX: C2006/326/129
Language: lt
Date: 2006-12-30 00:00:00
Title: Byla T-301/06 2006 m. spalio 27 d. pareikštas ieškinys byloje Lemaître Sécurité prieš Komisiją

30.12.2006   
            
            
               LT
            
            
               Europos Sąjungos oficialusis leidinys
            
            
               C 326/60
            
         2006 m. spalio 27 d. pareikštas ieškinys byloje Lemaître Sécurité prieš Komisiją
   
   (Byla T-301/06)
   (2006/C 326/129)
   Proceso kalba: prancūzų
   Šalys
   
      Ieškovė: Lemaître Sécurité SAS (La Walck, Prancūzija), atstovaujama advokato D. Bollecker
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Pripažinti priimtinu Lemaître Sécurité ieškinį dėl 2006 m. rugpjūčio 28 d. Komisijos sprendimo nutraukti antidempingo tyrimą, panaikinimo;
            
         
               —
            
            
               Panaikinti 2006 m. rugpjūčio 28 d. Sprendimą nutraukti antidempingo tyrimą pagal EB 231 straipsnio pirmąją pastraipą;
            
         
               —
            
            
               Nurodyti peržiūrėti Sprendimą dėl apsauginės avalynės antidempingo tyrimo nutraukimo;
            
         
               —
            
            
               Užtikrinti Europos Bendrijų Pirmosios instancijos teismo Sprendimo vykdymą pagal EB 233 straipsnį;
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Komisija 2006 m. rugpjūčio 28 d. Sprendimu (1) nusprendė nutraukti antidempingo procedūras dėl importuojamos Kinijos Liaudies Respublikos ir Indijos kilmės avalynės su apsauginėmis nosimis, pagrindinei skundo pateikėjai atsiėmus savo skundą po 2006 m. liepos 5 d. Komisijos laiško, kuriame ji remdamasi savo atliktu tyrimu pripažino apsauginės avalynės dempingo faktą, tačiau atsisakė taikyti antidempingo muitus, grįsdama tuo, kad Europos Bendrija nėra suinteresuota taikyti tokius muitus. Ieškovė, Europos apsauginės avalynės gamintoja, teigia, kad, nesant priemonių atkuriančių sąžiningą konkurenciją, dėl avalynės importo iš Kinijos ir Indijos ji patiria ekonominio ir strateginio pobūdžio nuostolių.
   Pagrįsdama ieškinį ieškovė nurodo tris pagrindus.
   Pirmas ieškinio pagrindas yra grindžiamas motyvavimo trūkumu, nes, pasak ieškovės, Komisija aiškiai ir nedviprasmiškai nepateikė priežasčių, dėl kurių atsisakė taikyti antidempingo muitus.
   Antru pagrindu nurodomi Reglamento Nr. 384/96 (2) 9 straipsnio 1 dalies kartu su EB 2 straipsniu, 3 straipsnio m punktu, 127 straipsnio antrąja pastraipa ir 157 straipsnio pirmąja pastraipa pažeidimai, nes Komisija tinkamai neįvertino, ar šiuo atveju yra Bendrijos interesas nustatyti antidempingo priemones.
   Trečiu pagrindu ieškovė teigia, kad Komisija pažeidė teisėtų lūkesčių principą, aiškiai pripažindama apsauginės avalynės dempingą ir atsisakydama imtis jo sušvelninimo priemonių.
   
      (1)  OL L 234, 2006, p. 33.
   
      (2)  1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių, OL L 56, 1996, p. 1, pakeistas Reglamentu (EB) Nr. 2117/2005, OL L 340, p. 17.